cyanic-selkie/wikianc huggingface dataset:
Osmoderma eremita
Περιγραφή
Οι κεραίες (Εικόνα 3) συνίστανται από 10 άρθρα: το πρώτο, ο σκάπος, είναι δυνατό, μακρύ και έχει σχήμα μπαστουνιού με μακριές τρίχες. Το δεύτερο, ο ποδίσκος, είναι πιο μικρό και βολβοειδές. Τα επόμενα πέντε άρθρα του μαστιγίου είναι ακόμα πιο μικρά και σμίγουν σφιχτά το ένα στο άλλο ούτως ώστε το μαστίγιο ως ενότητα κατά το μήκος του να γίνεται πιο παχύ. Τα τελευταία τρία τμήματα αποτελούν το λεγόμενο ρόπαλο. Το προτελευταίο άρθρο επιμηκύνεται σε ωοειδή δίσκο προς τα μπροστά και τα δυο γειτονικά άρθρα σμίγουν κοντά σε αυτό το δίσκο, σχηματίζοντας τα τρία μαζί με το ρόπαλο σε σχήμα αδραχτιού. Τα τρία μέρη λέγονται ελάσματα, μπορούν να εξαπλωθούν λίγο μεταξύ τους και είναι όργανα οσφρήσεως. Είναι γυαλιστερά και φοράνε μόνο λίγες μακρές τρίχες.
Το πρόνωτο στην μπροστινή πλευρά είναι μόνο λίγο πιο πλατύ από το κεφάλι, μετά όμως κυρτό προς τα έξω ενώ γρήγορα γίνεται πιο πλατύ μέχρι να φτάσει περίπου διπλάσιο φάρδος λίγο πριν από τη μέση του. Προς τη βάση του πάλι στενεύει, αλλά ίσια και μόνο λίγο. Στη βάση το πρόνωτο κυμαίνεται σχεδόν κατά ολόκληρο το φάρδος του προς τα έξω, μόνο κοντά στις φανερές πισινές γωνιές του προνώτου κυμαίνεται λίγο προς τα μέσα. Είναι μόνο λίγο κυρτό και στις πλευρές φέρει χείλος. Στη μέση βρίσκεται κατά μήκος μεταξύ δυο εξογκωμάτων ένα αυλάκι. Το αυλάκι, τα εξογκώματα και οι δυο καμπούρες στο κεφάλι είναι πιο έντονα στα αρσενικά παρά στα θηλυκά (Φυλετικός διμορφισμός, Εικόνα 1 και Εικόνα 2). Στο μπροστινό μέρος δίπλα στα εξογκώματα έχει από ένα πολύ χαμηλό φούσκωμα.
Τα δυο έλυτρα μαζί έχουν περίπου μιάμιση φορά το φάρδος της βάσης του προνώτου. Είναι εκτεταμένα στις εξωτερικές πλευρές στη βάση, σχηματίζοντας τους λεγόμενους ώμους, και επίσης στις εξωτερικές πλευρές στην πισινή άκρη των ελύτρων. Τα εξογκώματα αυτά δημιουργούνται μόνο στις πλευρές, ενώ προς τα πάνω δεν εμφανίζονται. Κοιτάζοντας από πάνω τα έλυτρα αφήνουν ακάλυπτο ένα μέρος τις κοιλιάς στις πλευρές και πίσω. Στη βάση αγκαλιάζουν το αρκετά μεγάλο θυρεό. Αυτός έχει σχήμα στενού τριγώνου με οξεία άκρη και ρηχό αυλάκι κατά μήκος.
Δούκας της Λούνα
Ο Δούκας της Λούνα (ισπανικά: Duque de Luna) είναι τίτλος της Ισπανικής αριστοκρατίας. Δημιουργήθηκε από τον βασιλιά Φερδινάνδο Β΄ το 1495 για τον ανιψιό του Χουάν Χοσέ δε Αραγόν. Το 1895 ο βασιλιάς Αλφόνσο ΙΓ΄ επανάφερε τον τίτλο για τον Χοσέ Αντόνιο Ασλόρ, 17ο Δούκα της Βιγιαερμόσα.
Osmoderma eremita
Περιγραφή
Στα πόδια τα ισχία, οι μηροί, και οι κνήμες, είναι γερά. Οι τελευταίες φέρουν δόντια και άκανθα. Σχετικά με αυτά οι ταρσοί, που όλοι έχουν πέντε φανερά τμήματα, φαίνονται ασθενείς. Οι μεσαίες και πισινές κνήμες καταλήγουν να κόβονται ξαφνικά και απότομα και οι κοφτερές άκρες επεκτείνονται σε μύτες. Οι μπροστινές κνήμες (Εικόνα 4) έχουν στην εξωτερική πλευρά τρία πλατιά δόντια, που λειτουργούν σαν φτυάρι για σκάψιμο. Περίπου απέναντι από το τελευταίο δόντι βρίσκεται ένα ισχυρό άκανθο. Οι μεσαίες και πισινές κνήμες (Εικόνα 6) έχουν κοντά στους ταρσούς από δυο άκανθα, το ένα κοντά στον άλλο. Στην εξωτερική πλευρά μπορεί να έχουν μικρά δόντια.
Δούκας της Λούνα
Δεύτερη δημιουργία, 1895
Κατηγορία:Κατάλογοι δουκών
Osmoderma eremita
Περιγραφή
Κάτω από την κοιλιά φαίνονται μόνο έξι στερνίτες. Τα μπροστινά ισχία τείνουν προς τα κάτω, τα μεσαία ισχία σχηματίζουν περίπου ορθή γωνία με τον άξονα του σώματος, και τα πισινά ισχία κοντεύουν το ένα στο άλλο. Τα στίγματα (Εικόνα 5), τα ανοίγματα του αναπνευστικού συστήματος, δεν βρίσκονται μεταξύ στερνίτων και τεργίτων, αλλά στις καλά χιτινισμένες πλευρές των στερνίτων.
Βιολογία
Η Osmoderma eremita ζει σε κουφάλες δέντρων, και πολλές φορές δεν βγαίνει από αυτές σε όλη την διάρκεια της ζωής της. Η παρουσία της γίνεται αντιληπτή από τη μυρωδιά που παράγεται από τα αρσενικά για να προσελκύσουν τα θηλυκά. Η μυρωδιά περιγράφεται σαν αυτή του δέρματος Ρωσσίας (αγγλικά Russia leather, γερμανικά Juchtenleder) ή του βερίκοκου. Όποιος κατά τύχη βρίσκει το έντομο και συγχρόνως διακρίνει τη μυρωδιά αυτή του εντόμου, δεν την ξεχνάει ποτέ.
Τα αρσενικά τις ζεστές μέρες, κάθονται στο άνοιγμα της κουφάλας έτσι ώστε να εξατμίζεται η ουσία που παράγει τη χαρακτηριστική μυρωδιά, που γίνεται αντιληπτή από τα θηλυκά σε απόσταση μέχρι και 1.000 μέτρων. Η σύζευξη γίνεται στην κουφάλα.
Το θηλυκό τοποθετεί 20 μέχρι 80 αυγά στο ιδιαίτερο χούμο που δημιουργείται στα δέντρα από το σάπιο ξύλο με την βοήθεια μυκήτων μούχλας και λέγεται μαύρος χούμος (wood mould, Schwarzer Mull). Τα αυγά αρχικά είναι θαμπά άσπρα, μετά κιτρινίζουν και αυξάνουν στο μέγεθός τους οπότε και φτάνουν μέχρι πέντε χιλιοστά διάμετρο. Στο πρώτο προνυμφικό στάδιο οι προνύμφες έχουν μήκος 6 χιλιοστών. Ζουν στα κατώτερα υγρά στρώματα του χούμου, και τρώνε από αυτόν κοντά στο τοίχωμα της κουφάλας, μεγαλώνοντάς το με αυτήν την ενέργεια. Μαζί με τον χούμο τρώνε την μούχλα και με αυτό τον τρόπο, πιθανόν βελτιώνουν τις συνθήκες ζωής για το δέντρο.
Στο τρίτο και τελευταίο προνυμφικό στάδιο (Εικόνα 8) οι προνύμφες μπορεί να φτάνουν τα 75 χιλιοστά μήκος και τα 12 γραμμάρια βάρος. Κατά το τέλος της προνυμφιακής ζωής που στις Βόρειες χώρες μπορεί να έχει διάρκεια τεσσάρων χρόνων, το φθινόπωρο η προνύμφη κολλάει χούμο με τα περιττώματά της δημιουργώντας έτσι ένα κουκούλι, που από μέσα είναι λείο. Σε αυτό το κουκούλι παραμένει το χειμώνα. Μπορεί να αντέξει μέχρι 8 βαθμούς κάτω από το μηδέν. Την άνοιξη βγαίνει η πλαγγόνα, και λίγο μετά με την τελευταία έκδυση βγαίνει το ακμαίο (εικόνες από την προνύμφη, το κουκούλι και το κόπρο.
Εξαρτάται από τον αριθμό κολεοπτέρων και την ποσότητα διαθέσιμου χούμου το αν τα ακμαία μείνουν στη κουφάλα ή μεταναστεύσουν σε άλλη κουφάλα, κάτι που συμβαίνει σε περίπου 15 τις εκατό των ζώων. Εάν υπάρχει αρκετός χούμος, μερικές εκατοντάδες από τα έντομα μπορούν να ζουν στο ίδιο δένδρο. Σε περίπτωση σχετικά πολλών ζώων παρατηρείται και κανιβαλισμός στις προνύμφες. Τα κολεόπτερα στην κουφάλα κινούνται στην επιφάνεια ή μέσα στο χούμο. Είναι ενεργά από το πρωί μέχρι την νύχτα, κυρίως όταν κάνει ζέστη. Σχετικά με το ρυθμό ενεργητικότητας πιθανόν υπάρχει διαφοροποίηση ανάλογα με τις περιοχές όπου συναντούμε το έντομο.
Η αναλογία του αριθμού αρσενικών και θηλυκών είναι περίπου 1:1, αλλά έξω από την κουφάλα συναντούμε περισσότερα θηλυκά. Πετάνε μόνο όταν κάνει πολλή ζέστη, και τότε δεν βρίσκονται μόνο κοντά στη κουφάλα, αλλά και σε άνθη λουλουδιών στη γειτονιά. Συνήθως σε τέτοιες περιπτώσεις, απέχουν το πολύ 200 μέτρα από την κουφάλα. Υποτίθεται πως σε ανάγκη καινούργιας κουφάλας μπορούν να καλύψουν μια απόσταση, μέχρι δυο χιλιόμετρα. Πετάνε από το Μάιο μέχρι τον Αύγουστο, ιδιαίτερα τον Ιούλιο. Τα αρσενικά ενήλικα ζουν μόνο δυο με τρεις εβδομάδες, τα θηλυκά μέχρι τρεις μήνες. Η κατανάλωση τροφής σε αυτό το διάστημα δεν είναι αναγκαία και γίνεται μόνο κατ´ εξαίρεση.
Βιότοπος και εξάπλωση
Η Osmoderma αποδέχεται κάθε κατάλληλη κουφάλα. Σημασία δεν έχει το είδος δέντρου, αλλά η ποσότητα χούμου. Τέτοιες κουφάλες βρίσκονται κυρίως σε φυλλοφόρα δέντρα, και ιδιαίτερα στα είδη που εύκολα χάνουν τα κλαδιά τους, πράγμα που διευκολύνει το σχηματισμό κουφάλων. Τέτοια δέντρα είναι λ.χ. η βελανιδιά ή ο πλάτανος. Αλλά και σε αείφυλλα δέντρα μπορούμε να συναντήσουμε το κολεόπτερο, λ.χ. στα έλατα (Abies cephalonica) και στον ίταμο (μαυρέλατο, Taxus baccata). Επίσης σε περίπτωση εισαγωγής δέντρων που είναι ξένα στη περιοχή όπου συναντάμε το έντομο, τα έντομα αποδέχονται κουφάλες και σε αυτά τα δέντρα. Προτιμούνε κουφάλες με περισσότερα από 50 λίτρα χούμο, ο οποίος πρέπει να έχει αρκετή υγρασία, αλλά απαγορεύεται να γίνεται γλιστερή. Τα ζώα προτιμούν κουφάλες σε ύψος μεταξύ 6 και 12 μέτρων. Αν για κάποιο λόγο (ηλικία, κακοκαιρία, κόψιμο) το δέντρο πέσει και η κουφάλα βρίσκεται κοντά στο έδαφος, οι προνύμφες μπορούν να ολοκληρώσουν τη μεταμόρφωση τους, αλλά το είδος γρήγορα χάνεται και άλλα είδη εισβάλουν στη κουφάλα.
Είναι αυτονόητο, πως για τέτοιες κουφάλες τα δέντρα πρέπει να έχουν μεγάλη διάμετρο και επομένως μεγάλη ηλικία. Για την ηλικία σημειώνονται 150 μέχρι 200 έτη και για τη διάμετρο του κορμού 50 μέχρι 100 εκατοστά. Αυτά τα νούμερα βέβαια εξαρτώνται από τα διαθέσιμα δέντρα. Στην Ελλάδα συναντούμε το έντομο σε πλάτανους με πολύ μεγαλύτερη διάμετρο. Αναφέρονται όμως και ευρήματα του εντόμου σε δέντρα με μικρότερη διάμετρο (Εικόνες από δέντρα ξενιστές   ).
Ένα καλό δέντρο ξενιστής, μπορεί να φιλοξενεί το κολεόπτερο για δεκάδες χρόνια, μπορεί και πάνω από εκατό. Το σύνολο του ζώου σε ένα δέντρο λέγεται populatio (πληθυσμός), το σύνολο του κολεοπτέρου σε μια περιοχή εξαπλώσεως λέγεται metapopulatio (μεταπληθυσμός). Ο αριθμός του populatio μπορεί να κυμαίνεται πολύ από χρόνο σε χρόνο, ο αριθμός του metapopulatio παραμένει σχετικά σταθερός.
Τουλάχιστον στη Μέση Ευρώπη το κολεόπτερο αρχικά ζούσε στα δάση κοντά στα ποτάμια. Με αυτά η εξάπλωση του κάλυπτε μια μεγάλη και ενιαία περιοχή. Με την ανθρώπινη δραστηριότητα αυτή η περιοχή άρχισε να κόβεται σε ξεχωριστές περιοχές και μεταμορφώθηκε βασικά, έτσι ώστε το έντομο αναγκάστηκε να ζει στους κήπους όπου υπάρχουν ακόμα παλιά δέντρα. Τέτοιοι τόποι είναι λ.χ. οι κήποι που ανήκουν σε κάποια ανάκτορα και σήμερα κατά κανόνα είναι απομονωμένες περιοχές. Εξ αιτίας του ενδιαφέροντος του κολεοπτέρου σε ευρωπαϊκό επίπεδο αυτά τα μέρη παρακολουθούνται κατά ένα σχετικά καλό επίπεδο. Σκοπός της ιστοσελίδας Eremit-Net είναι να δημοσιευτούν όλα τα επίκαιρα στοιχεία για τη Osmoderma eremita.
Συναντάμε το γένος Osmoderma στην Ευρώπη, στην Ασία και στην ανατολή της Βόρειας Αμερικής, το είδος O. eremita μόνο στην Ευρώπη. Η παρουσία του δε θεωρείται να είναι κάπου κοινή και οι περιοχές όπου το συναντούμε είναι αρκετά απομονωμένες και περιορισμένες σε επέκταση. Στην Ελλάδα το έντομο αυτό βρέθηκε στην Πελοπόννησο, στην Κατάρα, στα βουνά Όσσα και Όλυμπο, σε ύψος 100 μέχρι 1.700 μέτρα, ιδιαίτερα σε δάση βουνών με οξιές, καστανιές και έλατα. Σίγουρα υπάρχει και αλλού, αλλά και εδώ τα κατάλληλα δέντρα γίνονται όλο και σπανιότερα.
Απειλή και προστασία
Στα εμέσματα κουκουβαγιών βρέθηκαν υπολείμματα του εξωσκελετού της Osmoderma eremita και πιθανώς και άλλα ζώα τρώνε το έντομο. Επίσης είναι γνωστό ένα είδος σκουληκιού (Nematodae) που ως παράσιτο του κολεοπτέρου προκαλεί το θάνατο αυτού. Αλλά οι ειδικοί συμφωνούν πως η αιτία για τη βαθμιαία εξαφάνισή του είναι ο άνθρωπος. Η φροντίδα των δημόσιων κήπων και η καλλιέργεια των παρθενικών δασών χειροτερεύουν τη βάση ζωής του εντόμου.
Η Osmoderma eremita προστατεύεται εδώ και χρόνια από το νόμο σε πολλές χώρες και επίσης σε διεθνές επίπεδο με την σύμβαση της Βέρνης (Convention relative à la conservation de la vie sauvage et du milieu naturel de L'Europe. Bern, 19.IX.1979 ), που υπογράφτηκε από τη Ελλάδα το 1983. Σήμερα προστατεύεται σε ευρωπαϊκό επίπεδο από την Οδηγία 92/43/ΕΟΚ. Αναγνωρίστηκε πως το κολεόπτερο αυτό αντιπροσωπεύει πολλά ξυλόφαγα έντομα και ιδιαίτερα αυτά που τρώνε σάπιο ξύλο. Από την παρακολούθηση, αξιολόγηση (Monitoring) και προστασία του είδος ωφελούνται και τα άλλα είδη.
Τα περιττώματα του εντόμου με τη δραστηριότητά του γρήγορα ανακατεύονται με το χούμο της κουφάλας όπου ζει, και αναγνωρίζονται σχετικά εύκολα από το σχήμα και το μέγεθός τους. Δυστυχώς λόγω του μεγάλου ύψος των κουφαλών, αυτές είναι δύσκολα ή καθόλου προσιτές. Και το να έχει περιττώματα δεν πρέπει να σημαίνει, πως υπάρχει και το κολεόπτερο, καθώς αυτά μπορεί και να προέρχονται από φωλιές που δεν κατοικούνται πια. Γι´αυτό για το Monitoring προτείνονται τρία μέτρα:
Συμφώνως προς την Οδηγία της Ευρωπαϊκής Ένωσης περιοχές όπου συναντούμε την Osmoderma eremita θα έπρεπε να καθιερώνονται ως προστατευμένες περιοχές. Ειδικά τα δέντρα που κατοικούνται από το έντομο θέλουν προστασία. Πρέπει όμως να υπάρχουν δέντρα για αναγκαία μετανάστευση και άμεσα και για τις επόμενες δεκαετίες. Έτσι με τη σχεδίαση της δασικής εκμετάλλευσης πρέπει να εξασφαλιστεί η διατήρηση, όχι μόνο μερικών παλιών δέντρων, αλλά και δέντρων κάθε ηλικίας και μάλιστα σε μικρές αποστάσεις και με μεγάλες επεκτάσεις. Με το ευρωπαϊκό δίκτυο "NATURA 2000" προβλέπεται η προστασία ειδών και φυσικών τύπων οικοτόπων (habitats) μέσω ενός δικτύου προστατευόμενων περιοχών. Με αυτόν τον τρόπο επιτυγχάνεται ολοκληρωμένη προστασία της βιοποικιλότητας.
Σε δημόσιους κήπους, σε περίπτωση ανάγκης πρέπει να ληφθεί υπόψιν και η παράκαμψη ενός δρόμου αντί για την απομάκρυνση κάποιου δέντρου και προτιμότερο είναι το κόψιμο μερικών κλαδιών παρά ολόκληρου του δέντρου. Και εάν το τελευταίο είναι απολύτως αναγκαίο, να γίνεται προσπάθεια να μεταφερθούν οι προνύμφες με το χούμο σε άλλη κουφάλα.
Αναφορές
Κατηγορία:Κολεόπτερα Κατηγορία:Έντομα της Ευρώπης
Σρεκ (franchise)
Το Σρεκ (πρωτότυπος αγγλικός τίτλος: Shrek) είναι ένα αμερικανικό franchise πολυμέσων που δημιουργήθηκε από την DreamWorks Animation, βασισμένο στο εικονογραφημένο βιβλίο του Γουίλιαμ Στάιγκ του 1990 Shrek!. Η σειρά επικεντρώνεται κυρίως στον Σρεκ, ένα κακότροπο αλλά καλόκαρδο τέρας, ο οποίος αποδέχεται διστακτικά μια προσπάθεια να σώσει μια πριγκίπισσα, με αποτέλεσμα να βρει φίλους και να κάνει πολλές επόμενες περιπέτειες σε έναν κόσμο παραμυθιών. Περιλαμβάνει τέσσερις ταινίες κινουμένων σχεδίων υπολογιστή: Σρεκ (2001), Σρεκ 2 (2004), Σρεκ ο Τρίτος (2007) και Σρεκ κι Εμείς Καλύτερα (2010). Δύο τηλεοπτικά σπέσιαλ, το χριστουγεννιάτικο Shrek the Halls (2007) και το Χαλοουίν σπέσιαλ Scared Shrekless (2010), έχουν επίσης παραχθεί. Μια spin-off ταινία με τίτλο Γάτος Σπιρουνάτος κυκλοφόρησε τον Οκτώβριο του 2011 με την συνέχεια της να κυκλοφορεί τον Δεκέμβριο του 2022. Μία spin-off σειρά με τον Γάτο Σπιρουνάτο κυκλοφόρησε από το 2015 ως το 2018 και μια σκηνική μουσική προσαρμογή του 2008 παίχτηκε στο Broadway για περισσότερο από έναν χρόνο.
Η σειρά σημείωσε οικονομική επιτυχία, καθώς έγινε το 17ο franchise ταινιών με τις περισσότερες εισπράξεις όλων των εποχών και το δεύτερο με τα υψηλότερα εισοδήματα franchise κινουμένων σχεδίων.
Παραπομπές
Κατηγορία:Ταινίες παραγωγής DreamWorks Κατηγορία:Αμερικανικές σειρές ταινιών Κατηγορία:Paramount Pictures franchises Κατηγορία:Ταινίες κινουμένων σχεδίων της DreamWorks Animation Κατηγορία:Σειρές ταινιών κινουμένων σχεδίων Κατηγορία:Σρεκ (franchise) Κατηγορία:Franchises της DreamWorks Animation
Ναυπηγικές γραμμές
Γενικά
Οι ναυπηγικές γραμμές ή γραμμές σκάφους προέρχονται από νοητές τομές της εσωτερικής επιφάνειας του κέλυφους του σκάφους με επίπεδα κατακόρυφα εγκάρσια του σκάφους, επίπεδα κατακόρυφα κατά το διάμηκες του σκάφους, επίπεδα οριζόντια, καθώς και βοηθητικές διαγώνιες γραμμές.
Επί αυτού του επιπέδου συμμετρίας λαμβάνουμε δύο άξονες, κάθετους μεταξύ τους, τον οριζόντιο άξονα (BL) των εγκαρσίων επιπέδων ή των νομέων (Frames) λέγεται και βασική γραμμή (Base Line), και τον κάθετο άξονα (AR) των οριζοντίων επιπέδων ή των παρισάλων (water lines), λέγεται και πρυμναία κάθετος (After Perpendicular, AP). Από το σημείο τομής των δύο παραπάνω αξόνων διέρχεται κάθετα (προς το επίπεδο συμμετρίας) ο άξονας των διαμήκων επιπέδων ή καθέτων (Verticals). (σχ.1)
Αριστερό τμήμα (Port-side)* (συμβολίζεται ελλ. ΑΡ, αγγλ. PS.): Είναι το αριστερό τμήμα του πλοίου από του κεντρικού επιπέδου, κατά παρατηρητή στην πρύμη με μέτωπο προς την πλώρη. Το αντίθετο είναι το Δεξιό τμήμα (Starboard-side)* (συμβολ. ελλ. ΔΞ, αγγλ. SB).
(* Port-side και Starboard-side ελληνικά αποδίδονται ως "πλευρό λιμένος" και "πλευρό πηδαλίου" αντίστοιχα, όροι αναγόμενοι στην εποχή των αρχαίων κωπήλατων πλοίων που λόγω της δεξιάς μεγαλύτερης κώπης - πηδαλίου αναγκαστικά πλαγιοδετούσαν από την αριστερή πλευρά, πρώτος λιμένας με προβλήτα πλαγιοδέτησης σκαφών ήταν της Αλεξάνδρειας, προς τιμή του γεγονότος αυτού η είσοδος - έξοδος στη Διώρυγα Σουέζ στη Μεσόγειο ονομάστηκε Πόρτ Σάϊντ.)
Πλωραίο τμήμα στη ναυπηγική καλείται το τμήμα από του μέσου του πλοίου και εμπρός χώρο, η άκρη του οποίου είναι η πλώρη (fore), το αντίθετο λέγεται πρυμναίο με άκρη την πρύμνη ή πρύμη (aft).
Εξωτερικό περίβλημα ή κέλυφος είναι τα ελάσματα που περιβάλλουν το πλοίο. Η θέση του άξονα των νομέων (δηλ. της βασικής γραμμής) ορίζεται στο κατώτερο μέρος τομής εσωτερικά του περιβλήματος και του επιπέδου συμμετρίας. Η τομή αυτή πιθανόν να είναι οριζόντια και να συμπίπτει με τη βασική γραμμή σε αρκετό μήκος, πιθανόν όμως να έχει και ένα μόνο κοινό σημείο (περίπτωση ρυμουλκών).
Βασικές ναυπηγικές γραμμές είναι οι Εγκάρσιες ναυπηγικές γραμμές ή γραμμές νομέων (frame lines), οι Διαμήκεις ναυπηγικές γραμμές ή κάθετοι (Longitudinal lines or Vertical lines)και οι Οριζόντιες ναυπηγικές γραμμές ή παρίσαλοι ή ίσαλοι (Water lines), οι δε Διαγώνιες (Diagonals) αποτελούν βοηθητικές ναυπηγικές γραμμές.
Εγκάρσιες ναυπηγικές γραμμές
thumb|right|280px|Ναυπηγικό σχέδιο εγκαρσίων γραμμών (νομέων), εγκάρσια όψη. Το ΔΕ μέρος είναι από [[πλώρη μέχρι μέσον και το ΑΡ από πρύμνη μέχρι μέσον (μέσου νομέα).]]
Οι Εγκάρσιες ναυπηγικές γραμμές: είναι οι γραμμές οι προερχόμενες από τη τομή εγκαρσίων (όπως κόβεται το σαλάμι) επιπέδων με την εσωτερική όψη των ελασμάτων του περιβλήματος του πλοίου. Οι θέσεις αυτών των τομών καλούνται "θεωρητικοί νομείς".
Διαπιστώνουμε δύο κατηγορίες νομέων: τους "θεωρητικούς" και τους "κατασκευαστικούς" νομείς.
Θεωρητικοί νομείς είναι οι γραμμές οι χρησιμοποιούμενες στη μελέτη του σκάφους που επέχουν θέση νομέων, ο δε αριθμός των μεταξύ τους ισαποστάσεων εκλέγεται (για διευκόλυνση) πάντα άρτιος. Ο θεωρητικός νομέας που σχεδιάζεται ακριβώς στο μέσον του πλοίου καλείται μέσος νομέας και συμβολίζεται με κύκλο στο κέντρο του οποίου εφάπτονται οριζόντια δύο ημιπεριφέρειες.
Κατασκευαστικοί νομείς είναι οι γραμμές στη θέση των οποίων τοποθετούνται πλέον οι εγκάρσιες ενισχύσεις του σκάφους καλούμενοι νομείς. Η δε μεταξύ τους απόσταση δεν είναι σταθερή σε όλο το μήκος του πλοίου. Πάντως προς τη πλώρη (περιορισμός από Νηογνώμονες) δεν μπορεί η ισαπόσταση να υπερβαίνει τα 610 χιλιοστά (650mm) ήτοι 2 πόδες (2 ft).
Στα ναυπηγικά σχέδια οι νομείς χαράσσονται κυρίως στο άνω αριστερό τμήμα. Κατά τη σχεδίασή τους λαμβάνεται κοινός ο άξονας συμμετρίας του ΔΕ και ΑΡ τμήματος του πλοίου και κοινοί οι παρίσαλοι δημιουργώντας έτσι την εγκάρσια όψη του σκάφους. Στις άλλες όψεις οι νομείς εμφανίζονται ως ευθείες γραμμές.
Διαμήκεις ναυπηγικές γραμμές
Οι Διαμήκεις ναυπηγικές γραμμές ή κάθετες (Longitudinal Lines or Vertical Lines): είναι οι γραμμές από τη τομή διαμηκών κατακόρυφων επιπέδων, κατά το διάμηκες του πλοίου, με την εσωτερική όψη των ελασμάτων του περιβλήματος.
Στο σχέδιο των ναυπηγικών γραμμών οι διαμήκεις ή κάθετες εμφανίζονται ως προβολές των τομών επί του κεντρικού επιπέδου (συμμετρίας) και συνήθως τίθενται στο πάνω δεξιό μέρος του σχεδίου. Λόγω της συμμετρίας οι κάθετες του ΔΕ τμήματος, συμπίπτουν με εκείνες του ΑΡ τμήματος. Η απόσταση μεταξύ των καθέτων κατά τη σχεδίαση είναι συνήθως ένα μέτρο (1m) και αριθμούνται από της κεντρικής γραμμής (Central Line) που αντιστοιχεί με το 0, με αύξοντα αριθμό προ του οποίου αναγράφεται το διακριτικό VL (vertical lines) ή με λατινικά γράμματα οπότε το κεντρικό επίπεδο αντιστοιχεί στο γράμμα Α, ή με λατ. Αριθμούς I, II, III, IV κλπ οπότε το κεντρικό επίπεδο δεν φέρει καμία ένδειξη. (σχ.3)
Το τμήμα του σχεδίου που φέρει τις διαμήκεις γραμμές ή κάθετες ονομάζεται πρόοψη ή διαμήκης όψη του σκάφους. Στις άλλες όψεις του σχεδίου οι διαμήκεις γραμμές εμφανίζονται ως ευθείες.
Οριζόντιες ναυπηγικές γραμμές
Στο σχέδιο των ναυπηγικών γραμμών οι οριζόντιες ή παρίσαλοι εμφανίζονται επί της ΑΡ πλευράς του σκάφους επί ενός οριζοντίου επιπέδου που συνήθως τίθενται στο κάτω δεξιό μέρος του σχεδίου των ναυπηγικών γραμμών, καλούμενο κάτοψη του σκάφους. Η απόσταση μεταξύ των οριζοντίων επιπέδων κατά τη σχεδίαση είναι συνήθως ένα μέτρο (1m), όπως και στη περίπτωση των καθέτων. (Ονομάστηκαν παρίσαλοι επειδή αναλογούν σε επίπεδα της ισάλου – της τομής του πλοίου από το επιπέδου της θαλάσσης όταν είναι πλήρως φορτωμένο – συνεπώς τα επίπεδα αυτά δεν υπερβαίνουν το μέγιστο επιτρεπτό βύθισμα του σκάφους).
Οι παρίσαλοι συμβολίζονται δια του μονογράμματος WL (Water Lines) και αριθμούνται από της βασικής γραμμής όπου το 0, κατ΄ αύξοντα αριθμό WL 1, WL 2,  WL 3, κλπ. ή με λατιν. αριθμούς I, II, III, IV κλπ χωρίς διακριτικό προ αυτών.
Οι οριζόντιες γραμμές ή παρίσαλοι στην εγκάρσια όψη και στη πρόοψη εμφανίζονται ως ευθείες. (σχ.4)
Διαγώνιες ναυπηγικές γραμμές
Οι Διαγώνιες βοηθητικές γραμμές (Diagonals) προέρχονται από τη τομή διαγωνίων επιπέδων με την εσωτερική όψη των ελασμάτων του περιβλήματος.
Κατασκευάζονται μόνο και μόνο για τον έλεγχο του σχήματος, την ανεύρεση ανωμάλων επιφανειών του περιβλήματος, καθιστάμενη έτσι την έγκαιρη διόρθωση των βασικών ναυπηγικών γραμμών (νομέων, καθέτων και παρισάλων) πριν τη κατασκευή των τελικών σχεδίων ή μοντέλων (Templates) του πλοίου. Ο αριθμός των διαγωνίων δεν είναι καθορισμένος (πιθανόν μία, δύο ή τρεις) ούτε η θέση τους.
Στο ναυπηγικό σχέδιο παρουσιάζονται εις μεν την εγκάρσια όψη ως ευθείες στις δε πρόοψη και κάτοψη ως καμπύλες. Φέρονται συνήθως ως δεξιό του σχεδίου των παρισάλων και κάτωθι αυτών. (σχ.5)
Τρόπος σχεδίασης
Αφού ορισθούν οι κύριες διαστάσεις του σκάφους εκτελείται η α' φάση της σχεδίασης (προσχέδιο) όπου σχεδιάζονται οι τρεις όψεις του σκάφους (κάτοψη – πρόοψη – πλάγια όψη) υπό κλίμακα. Στη συνέχεια ακολουθεί η β' φάση όπου το προσχέδιο αντιγράφεται επί του δαπέδου του σχεδιαστηρίου (ναυπηγείου) σε φυσικό μέγεθος (κλίμακα 1:1) προκειμένου να γίνουν οι τελικές τυχόν διορθώσεις. Στη συνέχεια ακολουθεί η γ' φάση, συντάσσονται οι πίνακες των συντεταγμένων των ναυπηγικών γραμμών (Offsets) οι οποίοι και παραδίδονται στο Σχεδιαστήριο για την οριστική σχεδίαση. (σχ.6)
Πολλές φορές ιδιαίτερα όταν το υπό σχεδίαση σκάφος είναι «πρωτότυπο» για την εξέταση της συμπεριφοράς του κατά τη πρόωση στο νερό κατασκευάζεται ομοίωμα (μακέτα) που μελετάται στη «Δεξαμενή Ναυπηγικών Δοκιμών» ή «Δεξαμενή Δοκιμών Προτύπων» (Ship’s Model Tank) που βάσει των αποτελεσμάτων ενεργούνται ενδεδειγμένες διορθώσεις ή τίθενται όρια ασφαλείας αυτού.
Όροι - ορισμοί
Ακολουθεί παράθεση τριών αναγκαίων όρων:
Ίσαλος γραμμή θέρους ή έμφορτος ίσαλος (Load Water Line): είναι η τομή της εσωτερικής επιφάνειας του περιβλήματος του σκάφους με την ελεύθερη επιφάνεια του ύδατος, όταν το σκάφος είναι "ζυγοσταθμισμένο" στο μέγιστο βύθισμα φόρτου (επιτρεπόμενο από Νηογνώμονες) κατά το θέρος. (σχ.7)
Πρυμναία κάθετος (After Perpendicular): Είναι η γραμμή η κάθετος που διέρχεται από τον άξονα του πηδαλίου. (σχ.9α) και (σχ.9β)
...το άρθρο παραμένει σε επεξεργασία
Κατηγορία:Ναυπηγική
Ενέ Ζαν Σαρλ
Ο Ενέ Ζαν-Σαρλ (Enex Jean-Charles, γενν. στις 18 Ιουλίου 1960) είναι πολιτικός από την Αϊτή και πρωθυπουργός της χώρας από τις 25 Μαρτίου 2016 ως τις 21 Μαρτίου 2017.
Σταδιοδρομία
Γεννήθηκε στο Σανσόλμ.
Από το 2004 ως το 2006 υπηρέτησε ως γενικός γραμματέας του υπουργικού συμβουλίου επί προεδρίας του Μπονιφάς Αλεξάντρ. Στη συνέχεια έγινε ειδικός σύμβουλος του προέδρου Ρενέ Πρεβάλ και συνακόλουθα σύμβουλος του προέδρου Μισέλ Μαρτελί κατά τη θητεία του τελευταίου (2011-201
Τον Μάρτιο του 2016 ο Ζαν Σαρλ διορίστηκε υπουργός Σχεδιασμού και Εξωτερικής Συνεργασίας στην κυβέρνηση του Φριτς Ζαν. Στις 22 Μαρτίου 2016 ο υπηρεσιακός πρόεδρος Ζοσελέρμ Πριβέρ διόρισε τον Ζαν-Σαρλ στην πρωθυπουργία με διάταγμα. Στις 20 Μαρτίου απορρίφθηκε από τη βουλή το γενικό σχέδιο πολιτικής από τον προκάτοχό του, Φριτς Ζαν. Η νέα κυβέρνηση παρουσιάστηκε στις 24 Μαρτίου. Στις 25 Μαρτίου ο Ζαν Σαρλ έλαβε τη στήριξη της κυβέρνησης και του γενικού σχεδίου πολιτικής από τη βουλή και από τη γερουσία και επιβεβαιώθηκε ο διορισμός του. Στις 28 Μαρτίου έγινε επίσημα η εγκατάσταση της κυβέρνησής του. Τον διαδέχθηκε στην πρωθυπουργία ο Ζακ Γκι Λαφοντάν στις 21 Μαρτίου 2017.
Είναι καθηγητής στο Πανεπιστήμιο της Αϊτής από το 1991.
Προσωπική ζωή
Ο Ζαν-Σαρλ είναι παντρεμένος και έχει τρία παιδιά.
Δημοτικό στάδιο της Μπράγκα
Αρχική ιδέα
Δύο γραμμικά στοιχεία, το ένα απέναντι από το άλλο και η σχέση μεταξύ τους αποτελούν τις αρχικές προθέσεις του αρχιτέκτονα. Το κενό των δύο μικρών πλευρών σε σχέση με το πλήρες των μεγάλων καθώς και οι αναφορές στο προσκείμενο λατομείο αποτελούν εργαλεία στο σχεδιασμό του. Ο τρόπος και η θέαση ενός θεάματος επαναπροσδιορίζεται.
Ενέ Ζαν Σαρλ
Παραπομπές
Κατηγορία:Πρωθυπουργοί της Αϊτής
Δημοτικό στάδιο της Μπράγκα
Δομή
Επηρεασμένος από τις σπουδές του στη γλυπτική, ο Souto de Moura σχεδιάζει ένα γλυπτό στον χώρο. Σκαλισμένο στο βράχο Monte Castro, το στάδιο αποτελείται από δύο εξέδρες, η μια απέναντι από την άλλη, επαναπροσδιορίζοντας τον τρόπο καθώς και τον χώρο θέασης ενός θεάματος. Η τρίτη πλευρά είναι ανοικτή με εκτόνωση προς την πόλη, ενώ η τέταρτη αποτελεί φυσικό όριο, με τον βράχο και το γειτονικό λατομείο. Μεταλλικά σχοινιά διασχίζουν το γήπεδο από την μία εξέδρα στην άλλη, ενισχύοντας την θέαση, ενώ λόγω της ισχυρής κλίσης της τοπογραφίας το ένα διάζωμα αποτελεί και τη φυσική συνέχεια βράχου και γειτονικού λατομείου.
Στο κτήριο φαίνεται να ισορροπούν απλότητα, υλικότητα, αφαίρεση και πλαστικές μορφές, χαρακτηριστικό της αρχιτεκτονικής του Souto de Moura, αποτελώντας το στάδιο ένα από τα καλύτερα παραδείγματα αρχιτεκτονικής σταδίου καθώς και επαναπροσδιορισμού του τρόπου θέασης του.
Τομή κτιρίου
Ενδιαφέρον βρίσκεται και στην τομή του κτηρίου. Αποτελώντας ένα χώρο με αναφορές στην θεατρικότητα ο αρχιτέκτονας φαίνεται να σχεδιάζει με βάση τον επαναπροσδιορισμό της θέασης. Η τομή του κτηρίου αποτελεί και το σημαντικότερο σχέδιό του, από τα πρώτα σκίτσα της ιδέας φαίνεται ο αρχιτέκτονας να μελετά το κτίριο σε τομή. Το κτίριο αυτοπροβάλλει τον εσωτερικό σχεδιασμό της τομής, μέσω κλιμάκων στις όψεις των δύο εξεδρών. Στοιχεία από μπετόν, χωρίς να παραλαμβάνουν κάποια κατακόρυφη κίνηση, τονίζουν και αναφέρουν την κλίση εξέδρας και λόφου.
Εξωτερικοί σύνδεσμοι
Κατηγορία:Στάδια ποδοσφαίρου στην Πορτογαλία Κατηγορία:Σπόρτινγκ Κλούμπε ντε Μπράγκα
Τράπεζα Ηπειροθεσσαλίας
Η Τράπεζα Ηπειροθεσσαλίας, επίσης γνωστή υπό την πλήρη εμπορική επωνυμία της ως Προνομιούχος Τράπεζα Ηπειροθεσσαλίας, ήταν ελληνική τράπεζα η οποία λειτούργησε μεταξύ του 1882 και του 1899 με έδρα την πόλη του Βόλου.
Ιστορία
Με την επέκταση του Ελληνικού κράτους και μετά την προσάρτηση της Θεσσαλίας και τμήματος της Ηπείρου στην Ελληνική επικράτεια το 1881, παρουσιάστηκε η ανάγκη της οικονομικής ανάπτυξης των «Νέων Χωρών», όπως τότε ονομάζονταν τα εδάφη που πρόσφατα είχαν ενσωματωθεί στο ελληνικό κράτος. Την ανάγκη αυτή ήρθε να καλύψει η ίδρυση της Τράπεζας Ηπειροθεσσαλίας το 1882.
Τα απαραίτητα κεφάλαια για την ίδρυσή της καταβλήθηκαν κυρίως από τον Κωνσταντινουπολίτη τραπεζίτη Ανδρέα Συγγρό, ο οποίος ήταν και ο κύριος μέτοχος, την Εθνική Τράπεζα καθώς και από άλλους Έλληνες και Γάλλους επενδυτές.
Η Τράπεζα Ηπειροθεσσαλίας όπως η Ιονική Τράπεζα και η Τράπεζα Κρήτης ήταν κι αυτή προνομιούχος. Το Ελληνικό κράτος δηλαδή της είχε παραχωρήσει το δικαίωμα της έκδοσης και κυκλοφορίας χαρτονομίσματος στις «Νέες Χώρες».
Στεγάστηκε σε νεοκλασικό μέγαρο στον Βόλο, στο ισόγειο του οποίου ήταν οι αίθουσες συναλλαγών, ενώ ο πρώτος όροφος αποτελούσε κατοικία του εκάστοτε διευθυντή. Ίδρυσε υποκαταστήματα στην Άρτα, Λάρισα, Τρίκαλα, Καλαμπάκα, Αλμυρό και Αθήνα.
Δεν πρόλαβε να αναπτύξει αξιόλογη δραστηριότητα επειδή κατά την διάρκεια του Ελληνοτουρκικού πολέμου του 1897 υπέστη σημαντικές καταστροφές με αποτέλεσμα να αναγκαστεί να διακόψει τη λειτουργία της. Αυτό κλόνισε την αξιοπιστία της και κατέρρευσε.
Το 1899 και μετά τον θάνατο του Ανδρέα Συγγρού, απορροφήθηκε από την Εθνική Τράπεζα της Ελλάδος, η οποία είχε ήδη ξεκινήσει να επεκτείνεται στις «Νέες Χώρες» ιδρύοντας υποκαταστήματα.
Εξωτερικοί σύνδεσμοι
Κατηγορία:Βόλος Κατηγορία:Πρώην τράπεζες της Ελλάδας
50/50 (ταινία)
50/50 είναι αμερικανική δραματική κωμωδία, παραγωγής 2011, σε σκηνοθεσία Τζόναθαν Λέβιν και σε σενάριο του Γουίλ Ράιζερ. Η ταινία αφηγείται την ιστορία ενός 27χρονου, του Άνταμ, συγγραφέα ραδιοφωνικών προγραμμάτων, ο οποίος ανακαλύπτει ότι πάσχει από μια σπάνια μορφή καρκίνου. Καθώς ο κολλητός του προσπαθεί να τον βοηθήσει όπως μπορεί, η κοπέλα του, Ρέιτσελ, αποδεικνύεται λιγότερο ιδανική παρτενέρ για τη συγκεκριμένη κρίση. Ταυτόχρονα, η υπερπροστατευτική μητέρα του προσπαθεί να επέμβει στη ζωή του, παρά τις προσπάθειες του Άνταμ να την κρατήσει εκτός. Καθώς ο Άνταμ αρχίζει να ανακαλύπτει πόσο δύσκολη είναι η όλη κατάσταση και να διατηρήσει τις προσωπικές του σχέσεις, ξεκινά να βλέπει μια ψυχολόγο, η οποία θα τον βοηθήσει τόσο προσωπικά όσο και επαγγελματικά. Πρωταγωνιστούν οι Τζόζεφ Γκόρντον-Λέβιτ, Σεθ Ρόγκεν, Άννα Κέντρικ, Μπράις Ντάλας Χάουαρντ και Αντζέλικα Χιούστον.
Το 50/50 κυκλοφόρησε στους κινηματογράφους στις 30 Σεπτεμβρίου 2011. Απέσπασε θετικά σχόλια από τους κριτικούς και έλαβε δύο υποψηφιότητες για Χρυσή Σφαίρα, Καλύτερη Ταινία - Κωμωδία/Μιούζικαλ και Α' Ανδρικού Ρόλου για τον Τζόζεφ Γκόρντον-Λέβιτ.
Πλοκή
Ο Άνταμ Λέρνερ είναι ένας 27χρονος συγγραφέας ραδιοφωνικών εκπομπών και έχει σχέση με μια καλλιτέχνιδα, τη Ρέιτσελ, την οποία ο καλύτερός του φίλος και συνάδελφος, ο Κάιλ δεν εγκρίνει. Μια μέρα ο Άνταμ μαθαίνει ότι πάσχει από μια σπάνια μορφή καρκίνου στη σπονδυλική του στήλη και πρέπει να υποβληθεί σε χημειοθεραπεία.
Διαβάζει στο διαδίκτυο ότι οι πιθανότητες να ζήσει είναι πενήντα-πενήντα. Αφού αποκαλύπτει τη διάγνωσή του, η υπερπροστατευτική μητέρα του Νταϊάν, η οποία ήδη φροντίζει το σύζυγό της που πάσχει από αλτσχάιμερ, θέλει να μετακομίσει στο σπίτι του Άνταμ για να τον φροντίζει. Ο Άνταμ απορρίπτει την πρότασή της καθώς η Ρέιτσελ του έχει υποσχεθεί ότι θα τον φροντίσει. Η Ρέιτσελ, ωστόσο, δεν αισθάνεται "άνετα" να πηγαίνει στο νοσοκομείο μαζί με τον Άνταμ για τις χημειοθεραπείες. Αργότερα, ο Κάιλ βλέπει τη Ρέιτσελ να φιλιέται με έναν άλλο άνδρα σε μια γκαλερί, το λέει στον Άνταμ και χωρίζουν. Όσο ο Άνταμ δίνει μάχη να πολεμήσει την ασθένειά του, ο Κάιλ προσπαθεί να τον εμψυχώνει, βοηθώντας τον να ξυρίσει μέχρι και το κεφάλι του πριν δράσουν οι παρενέργειες της χημειοθεραπείας και προτείνοντας του να χρησιμοποιήσει την αρρώστεια του για να κάνει καμάκι.
Εν τω μεταξύ, ο Άνταμ ξεκινά να βλέπει μια νεαρή και άπειρη ψυχολόγο, την Κάθριν Μακέι. Αν και στην αρχή τα πράγματα δεν πάνε καλά μεταξύ τους, σταδιακά αρχίζει να της ανοίγεται σχετικά με την ασθένειά του και πόσο τον έχει επηρεάσει. Επίσης έχει γνωρίσει τους Άλαν και Μιτς, δύο άλλους καρκινοπαθείς με τους οποίους κάνει μαζί χημειοθεραπεία. Όταν ο Μιτς πεθάνει, οι φόβοι του Άνταμ γίνονται όλο και χειρότεροι ειδικά όταν μαθαίνει ότι η θεραπεία του δεν έχει θετικά αποτελέσματα και θα χρειαστεί να υποβληθεί σε χειρουργείο. Τη νύχτα πριν το χειρουργείο, ο Άνταμ μαλώνει με τον Κάιλ και ζητά να οδηγήσει το αμάξι του Κάιλ καθώς ο Κάιλ είναι μεθυσμένος, αλλά ο Άνταμ δεν έχει δίπλωμα. Αφού γλιτώνουν από ένα σχεδόν ατύχημα, ο Άνταμ λυγίζει και θυμώνει με τον Κάιλ που δεν έχει πάρει την ασθένειά του στα σοβαρά. Ο Άνταμ τηλεφωνεί στην Κάθριν και της λέει ότι εύχεται να είχε μια κοπέλα σαν κι αυτήν. Επίσης της λέει ότι έχει κουραστεί και απλά θέλει όλο αυτό να τελειώσει. Εκείνη τη νύχτα ο Άνταμ μένει στο σπίτι του Κάιλ. Εκεί βρίσκει ένα βιβλίο σχετικό με το πως να ξεπερνάς τον καρκίνο γεμάτο με σημειώσεις και σχόλια, αποδεικνύοντας ότι ο Κάιλ νοιάζεται πραγματικά για τον Άνταμ και ότι ανησυχεί γι' αυτόν.
Την επόμενη μέρα ο Κάιλ αφήνει τον Άνταμ στο νοσοκομείο. Ο Άνταμ αγκαλιάζει τον Κάιλ αναγνωρίζοντας πόσο καλός φίλος είναι και ζητάει συγνώμη για ότι είπε την προηγούμενη νύχτα. Στο δρόμο για το χειρουργείο ο Άνταμ λέει τα τελευταία του λόγια στην οικογένειά του σε περίπτωση που δεν τα καταφέρει. Μετά το χειρουργείο, ο γιατρός λέει στους Κάιλ, Νταϊάν και Κάθριν ότι αν και ο όγκος ήταν σε χειρότερη κατάσταση από ότι περίμεναν, αφαιρέθηκε με επιτυχία και ο Άνταμ θα ανακάμψει.
Λίγο καιρό αργότερα, ο Άνταμ ετοιμάζεται να βγει ραντεβού, με τον Κάιλ να τον ενθαρρύνει ενώ του καθαρίζει την τομή του από το χειρουργείο. Χτυπάει το κουδούνι και ο Άνταμ προσκαλεί την Κάθριν μέσα ενώ ο Κάιλ φεύγει. Η Κάθριν τον ρωταέι "Και τώρα τι;" και ο Άνταμ απλά χαμογελάει.
Παραγωγή
Αρχικός τίτλος της ταινίας ήταν I'm With Cancer. Αργότερα άλλαξε σε Live With It και τελικά κατέληξε στον τίτλο 50/50. Ο πρωταγωνιστικός ρόλος είχε αρχικά δοθεί στον Τζέιμς ΜακΑβόι αλλά εξαιτίας προσωπικών λόγων αποχώρησε και αντικαταστάθηκε από τον Τζόζεφ Γκόρντον-Λέβιτ. Το σενάριο βασίζεται στη ζωή του σεναριογράφου της ταινίας Γουίλ Ράιζερ.
Box office
Με προϋπολογισμό 8.000.000 δολάρια, το 50/50 έκανε άνοιγμα τριημέρου στην 5η θέση με 8,6 εκατομμύρια δολάρια. Συνολικά απέφερε 35 εκατομμύρια δολάρια στο αμερικανικό box office και 6 εκατομμύρια δολάρια στον υπόλοιπο κόσμο. Παγκοσμίως συγκέντρωσε 41 εκατομμύρια δολάρια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2011 Κατηγορία:Αγγλόφωνες ταινίες Κατηγορία:Αμερικανικές δραματικές κωμικές ταινίες Κατηγορία:Ταινίες παραγωγής Summit Entertainment Κατηγορία:Ταινίες παραγωγής Lions Gate Entertainment
Ανακωχή της 22ας Ιουνίου 1940
Ιστορικό
Μετά την κατάρρευση των γαλλικών αμυντικών γραμμών γύρω στις 10 Ιουνίου 1940, η γαλλική ήττα στη Μάχη της Γαλλίας εμφανίστηκε αναπόφευκτη. Υπό αυτές τις συνθήκες, ο στρατάρχης Φιλίπ Πεταίν, ο νέος αρχηγός της γαλλικής κυβέρνησης, σε ραδιοφωνική ομιλία στις 12:30 μ.μ. στις 17 Ιουνίου από το Μπορντώ ανακοίνωσε ότι έπρεπε να σταματήσει η μάχη: «Με βαριά καρδιά σας ανακοινώνω σήμερα ότι πρέπει να σταματήσουμε τον αγώνα ». Ανέφερε επίσης ότι συζητούσε με τον αντίπαλο «τα μέσα να θέσει τέρμα στις εχθροπραξίες».
Ο Αδόλφος Χίτλερ απαίτησε να υπογραφεί η ανακωχή στο ίδιο σημείο με την ανακωχή του 1918, στο δάσος της Κομπιένης στο νομό Ουάζ, σαν τελετή εκδίκησης για τη γερμανική ήττα του Α' Παγκοσμίου πολέμου. Έβγαλαν το βαγόνι το οποίο είχε χρησιμοποιηθεί για την ανακωχή του 1918 από το διαμορφωμένο κτίριο του μουσείου που το στέγαζε ως ιστορικό μνημείο και το τοποθέτησαν περίπου εκατό μέτρα μακρύτερα από την ακριβή τοποθεσία όπου βρισκόταν στις 11 Νοεμβρίου (το βαγόνι αργότερα μεταφέρθηκε στο Βερολίνο). Στις 21 Ιουνίου, την εναρκτήρια ημέρα των διαπραγματεύσεων, οι Γερμανοί εκπροσωπήθηκαν από τον ίδιο τον Χίτλερ και τον στρατηγό Βίλχελμ Κάιτελ, υπεύθυνο των διαπραγματεύσεων ως επικεφαλής της Ύπατης Διοίκησης του γερμανικού στρατού.
Η ανακωχή
μικρογραφία|290x290εσ|Η Γαλλία χωρίστηκε σε τέσσερα τμήματα: [[Ελεύθερη ζώνη (Γαλλία)|Ελεύθερη ζώνη, Κατεχόμενη ζώνη, Προσαρτημένη ζώνη (Αλσατία-Μοζέλ) και ζώνη υπό γερμανική στρατιωτική διοίκηση Βρυξελλών (Βόρεια Γαλλία).]] Από εδαφικής άποψης, από τη σύμβαση (ιδίως στα άρθρα 2 και 3) προέκυψε ότι η μητροπολιτική Γαλλία χωρίζονταν σε δύο μέρη με μια γραμμή οριοθέτησης, τη ζώνη που κατελήφθη από τον γερμανικό στρατό και την Ελεύθερη ζώνη.
Στην κατεχόμενη ζώνη, δημιουργήθηκαν απαγορευμένες ζώνες:
Στην ελεύθερη ζώνη, στο νότο της Γαλλίας, η Ιταλία απέκτησε μια μικρή ζώνη κατοχής σε μερικές παραμεθόριες περιοχές και αποστρατικοποιημένη ζώνη σε βάθος 50 χιλιομέτρων.
Στη νέα Ευρώπη υπό ναζιστική κυριαρχία, η γαλλική κυριαρχία αναγνωρίστηκε σε ολόκληρη την επικράτεια, συμπεριλαμβανομένων των αποικιών.
Σύμφωνα με τους όρους της ανακωχής, στην ελεύθερη ζώνη, ο γαλλικός στρατός περιορίστηκε σε 100.000 άνδρες και τα στρατεύματα αφοπλίστηκαν. Όλος ο οπλισμός και το πολεμικό υλικό, εκτός από εκείνο που είχαν οι προβλεπόμενες από τη συμφωνία μονάδες, παραδόθηκαν. Οι αιχμάλωτοι πολέμου (περισσότεροι από 1,5 εκατομμύρια άνδρες) παρέμειναν στην αιχμαλωσία μέχρι την υπογραφή ειρηνευτικής συμφωνίας. Η Γαλλία έπρεπε να παραδώσει τους Γερμανούς ή Αυστριακούς πολιτικούς πρόσφυγες που ήταν παρόντες στο έδαφός της.
Στην υπερπόντια Γαλλία, αν και η πλειοψηφία των εδαφών την αποδέχθηκε, η ανακωχή δεν αναγνωρίστηκε ποτέ από τον κυβερνήτη του Τσαντ Φελίξ Εμπουέ, ο οποίος επέλεξε να συνεχίσει τον αγώνα και έθεσε τη χώρα του απευθείας υπό τον έλεγχο της Ελεύθερης Γαλλίας, αποδίδοντας σε αυτήν τα νομικά χαρακτηριστικά ενός κυρίαρχου κράτους.
Παραπομπές
Κατηγορία:Ιστορία της Γαλλίας κατά τον Β΄ Παγκόσμιο Πόλεμο
Καστρί Βοιωτίας
Το Καστρί είναι μικρός οικισμός του Δήμου Θηβαίων του Νομού Βοιωτίας. Βρίσκεται στα δυτικά του χωριού Ύπατο. Ο πληθυσμός του ανέρχεται σε 56 κατοίκους, σύμφωνα με την απογραφή του 2011.
Πορεία του πληθυσμού:
Παραπομπές
Κατηγορία:Χωριά του νομού Βοιωτίας Κατηγορία:Χωριά του δήμου Θηβαίων
Αϊτιανή Ομοσπονδία Ποδοσφαίρου
Η Αϊτιανή Ομοσπονδία Ποδοσφαίρου (γαλλικά: Fédération haïtienne de football, επίσης αναφερόμενη ως FHF) είναι οργανισμός υπό την εποπτεία και προστασία του οποίου τελούν οι ποδοσφαιρικές ομάδες της Αϊτής, ενώ παράλληλα είναι υπεύθυνη για τη διοργάνωση των εθνικών διοργανώσεων, καθώς και των διεθνών αναμετρήσεων της Εθνικής Αϊτής.
Ιδρυθείσα το 1904, η Αϊτιανή Ομοσπονδία Ποδοσφαίρου υπάγεται στη ΦΙΦΑ από το 1934, ενώ αποτελεί μέλος της ΚΟΝΚΑΚΑΦ από το 1961.
Ιστορία
Ευρισκόμενη, από το 2000, υπό την ηγεσία του Ιβ Ζαν-Μπαρ, ιατρού στο επάγγελμα, ο τελευταίος έλαβε ποινή αποκλεισμού από την άσκηση των καθηκόντων του χρονικής διάρκειας 90 ημερών από την Επιτροπή Δεοντολογίας της ΦΙΦΑ, στις 25 Μαΐου 2020, όντας κατηγορούμενος για σειρά βιασμών σε βάρος ανήλικων ποδοσφαιριστριών. Προσωρινός αντικαταστάτης του διετέλεσε ο Ζοζέφ Βαριενό Σαιν-Φλερ.
Τον Ιανουάριο του 2021, η ΦΙΦΑ όρισε την Μικαέλ Ζαν ως επικεφαλής της Αϊτιανής Ομοσπονδίας Ποδοσφαίρου, με συνολική χρονική διάρκεια της θητείας της έως τον Νοέμβριο του 2022.
Παραπομπές
Κατηγορία:Ποδόσφαιρο στην Αϊτή Κατηγορία:Ομοσπονδίες μέλη της CONCACAF
Σημαία των Καναρίων Νήσων
thumb|right|[[Αρχείο:FIAV 010000.svg|20px Η κρατική σημαία της Αυτόνομης Κοινότητας των Καναρίων Νήσων. Λόγος σημαίας: 2:3]] thumb|right|[[Αρχείο:FIAV 100000.svg|20px Η σημαία των πολιτών. Λόγος: 2:3]] Η σημαία της αυτόνομης κοινότητας των Καναρίων Νήσων αποτελείται από τρεις κάθετες λωρίδες, ίδιες στο μέγεθος χρωμάτων λευκού, μπλε και κίτρινου.
Η κρατική σημαία συμπεριλαμβάνει το εθνόσημο των Καναρίων Νήσων στην κεντρική λωρίδα. Αυτό δεν υπάρχει στη σημαία των πολιτών. Τα σχέδια επισημοποιήθηκαν με διάταγμα στις 16 Αυγούστου του 1982, με το οποίο τα Κανάρια Νησιά έγιναν αυτόνομα.
Η τρίχρωμη σημαία έχει τις ρίζες της στο κίνημα Canarias Libre που έδρασε τη δεκαετία του ' 60. Σχεδιάστηκε από την Κάρμεν Σαρμιέντο και τους γιους της και για πρώτη φορά παρουσιάστηκε σε μορφή χαρτιού στις 8 Σεπτεμβρίου του 1961. Συνδύαζε το μπλε και το λευκό χρώμα της επαρχίας Σάντα Κρουζ ντε Τενερίφε, όπως επίσης και το μπλε και κίτρινο χρώμα της άλλης επαρχίας, Λας Πάλμας.
Παραπομπές
Κατηγορία:Κανάριες νήσοι Καναρι
Ηρακλής Σερρών
Ο Ηρακλής Σερρών μπορεί να αναφέρεται σε διαφορετικά λήμματα που αφορούν τον αθλητισμό.
Αντρέ Μωρουά
Ο Αντρέ Μωρουά (André Maurois), ψευδώνυμο του Εμίλ Σαλομόν Βίλελμ Ερζόγκ (Émile Salomon Wilhelm Herzog, 26 Ιουλίου 1885 - 9 Οκτωβρίου 1967) ήταν Γάλλος λογοτέχνης και ακαδημαϊκός που διακρίθηκε ως δοκιμιογράφος, ιστοριογράφος και μυθιστοριογράφος αλλά έγινε, κυρίως, γνωστός για τις μυθιστορηματικές βιογραφίες του, από τις οποίες καλύτερη θεωρείται εκείνη που αφορά τον Μαρσέλ Προυστ (Σε αναζήτηση του Μαρσέλ Προυστ) ).
Βιογραφικά στοιχεία
Ο Μωρουά γεννήθηκε στην πόλη Ελμπέφ του νομού Σεν Μαριτίμ. Οι γονείς του ήταν Αλσατοί εβραϊκής καταγωγής: ο κατασκευαστής Ερνέστ Ερζόγκ και η Αλίς Λεβύ-Ρουέφ-Ερζόγκ. Αλλά η οικογένεια είχε εγκαταλείψει την Αλσατία μετά τον Γαλλοπρωσικό πόλεμο του 1870-71 και είχε καταφύγει στη Νορμανδία, όπου διατηρούσε βιοτεχνία κατεργασίας μαλλιού (στο Ελμπέφ), οπότε ο γιος τους μαθήτευσε στο καλό Λύκειο «Πιέρ Κορνέιγ» στη Ρουέν.
Κατά τον Α΄ Παγκόσμιο Πόλεμο ο Εμίλ κατατάχθηκε στον γαλλικό στρατό, όπου υπηρέτησε ως διερμηνέας και αργότερα ως σύνδεσμος με τον Βρετανικό στρατό. Το πρώτο του μυθιστόρημα, Les silences du colonel Bramble (Οι σιωπές του συνταγματάρχη Μπραμπλ, 1918), ήταν μία πνευματώδης αλλά και κοινωνικά ρεαλιστική καταγραφή των σχετικών εντυπώσεων και εμπειριών του, και σημείωσε άμεση εκδοτική επιτυχία στη Γαλλία. Μεταφράστηκε και έγινε επίσης δημοφιλές στη Μεγάλη Βρετανία και στις άλλες αγγλόφωνες χώρες. Πολλά άλλα έργα του Μωρουά μεταφράσθηκαν γρήγορα στην αγγλική (κυρίως από τον Χάμις Μάιλς), καθώς συχνά είχαν βρετανικό θέμα, όπως οι βιογραφίες του των Μπέντζαμιν Ντισραέλι, Λόρδου Βύρωνος και Πέρσι Σέλλεϋ.
Το 1938 ο Μωρουά εκλέχθηκε μέλος της Γαλλικής Ακαδημίας, στην 26η έδρα της. Ο Μωρουά ενθαρρύνθηκε και υποβοηθήθηκε στο να θέσει υποψηφιότητα για μέλος από τον στρατάρχη Φιλίπ Πεταίν, πράγμα που το αναγνωρίζει με ευχαριστίες στην αυτοβιογραφία του το 1941, παρότι οι πορείες τους είχαν αποκλίνει απότομα, με τον Πεταίν να έχει γίνει πρόεδρος του φιλοναζιστικού γαλλικού καθεστώτος του Βισύ.
Με την έναρξη του Β΄ Παγκοσμίου Πολέμου ο Μωρουά διορίστηκε ως Γάλλος παρατηρητής αξιωματικός στο γενικό αρχηγείο του βρετανικού στρατού. Με αυτή του την ιδιότητα πήγε με τον αγγλικό στρατό στο Βέλγιο. Γνώριζε προσωπικά τους κυριότερους Γάλλους κυβερνητικούς πολιτικούς και στις 10 Ιουνίου 1940 στάλθηκε από αυτούς σε αποστολή στο Λονδίνο. Η κατάρρευση της Γαλλίας και η επακόλουθη ανακωχή τερμάτισαν αυτή την αποστολή. Ο Μωρουά, όντας σε αργία, ταξίδεψε τότε από την Αγγλία στον Καναδά, γράφοντας για αυτή την περίοδο της ζωής του στο έργο Τραγωδία στη Γαλλία. Αργότερα στον πόλεμο υπηρέτησε στις Ελεύθερες Γαλλικές Δυνάμεις.
Παρότι το «Αντρέ Μωρουά» ήταν αρχικά απλώς το λογοτεχνικό του ψευδώνυμο, το κατέστησε επίσημο όνομά του το 1947.
Ο Αντρέ Μωρουά απεβίωσε στο Νεϊγί-συρ-Σεν, κοντά στο Παρίσι, σε ηλικία 82 ετών, μετά από μακρά σταδιοδρομία ως συγγραφέας μυθιστορημάτων (το γνωστότερο είναι το Κλίματα), μυθιστορηματικών βιογραφιών (στις οποίες κυρίως διακρίθηκε), ιστορικών έργων, παιδικών βιβλίων, ακόμα και διηγημάτων επιστημονικής φαντασίας. Τάφηκε στο κοιμητήριο του Νεϊγί-συρ-Σεν.
Οικογένεια
Η δεύτερη σύζυγος του Μωρουά ήταν η Σιμόν ντε Καιγεβέ (Simone de Caillevet), η οποία ήταν εγγονή της Λεοντίνης Αρμάν ντε Καιγεβέ, ερωμένης του Ανατόλ Φρανς
Εξωτερικοί σύνδεσμοι
Κατηγορία:Μέλη της Γαλλικής Ακαδημίας Κατηγορία:Γαλλοεβραίοι Κατηγορία:Γάλλοι βιογράφοι Κατηγορία:Γάλλοι μυθιστοριογράφοι του 20ού αιώνα
Χελώνες Νίντζα Εν Δράσει
Το Χελώνες Νίντζα Εν Δράσει (πρωτότυπος αγγλικός τίτλος: Teenage Mutant Ninja Turtles) είναι Αμερικανική υπερηρωική ταινία του 1990 σε σκηνοθεσία από τον Στιβ Μπάρον και σενάριο από τους Τοντ Λάνγκεν και Μπόμπι Χέρμπεκ. Ως η πρώτη κινηματογραφική προσαρμογή της υπερηρωικής ομάδας Χελωνονιντζάκια, πρωταγωνιστούν οι Μπράιαν Τότσι, Ρόμπι Ριστ, Κόρεϊ Φέλντμαν, και Τζος Πάις.
Η ταινία προσαρμόζει τα πρώτα κόμικς Χελωνονιντζάκια, με πολλά στοιχεία να έχουν εμπνευσθεί από την σειρά κινουμένων σχεδίων που παιζόταν όταν κυκλοφόρησε η ταινία. Τα κοστούμια των χελωνών σχεδιάστηκαν από το Jim Henson's Creature Shop, με την ταινία να γίνεται ένα από τα τελευταία έργα του Τζιμ Χένσον, ο οποίος πέθανε λίγο πριν την πρεμιέρα. Τα γυρίσματα έλαβαν χώρα το 1989 στην Βόρεια Καρολίνα και την Νέα Υόρκη.
Εξωτερικοί σύνδεσμοι
Κατηγορία:Ταινίες του 1990 Κατηγορία:Χελωνονιντζάκια (ταινίες) Κατηγορία:Αμερικανικές κωμικές ταινίες δράσης Κατηγορία:Αμερικανικές ανεξάρτητες ταινίες Κατηγορία:Αμερικανικές ταινίες με υπερήρωες Κατηγορία:Ταινίες βασισμένες σε Αμερικανικά κόμικς Κατηγορία:Ταινίες τοποθετημένες στη Νέα Υόρκη Κατηγορία:Ταινίες γυρισμένες στη Νέα Υόρκη Κατηγορία:Ταινίες γυρισμένες στη Βόρεια Καρολίνα Κατηγορία:Ταινίες παραγωγής New Line Cinema
Μπλεζ Σαντράρ
Ο Μπλεζ Σαντράρ (Blaise Cendrars, 1 Σεπτεμβρίου 1887 - 21 Ιανουαρίου 1961) ήταν Ελβετός συγγραφέας.
Βιογραφία
Γεννήθηκε την 1η Σεπτεμβρίου του 1887 στο Σο Ντε Φον της Ελβετίας, ή στο Παρίσι στην οδό Σεν Ζακ όπως έγραψε ο ίδιος σε κάποιο του ποίημα. Σχεδόν αγνοημένος στην ίδια του τη χώρα, ο Μπλεζ Σαντράρ στάθηκε πάντοτε στο ύψος των περιστάσεων, έζησε σαν πραγματικός ποιητής. Σαν ήρθε το γήρας, βρέθηκε καθηλωμένος και έγκλειστος με τη συνδρομή της αγαπημένης του συντρόφου. Το 1956 και το 1958 είχε δύο εγκεφαλικά επεισόδια που τον άφησαν σχεδόν παράλυτο. Μόλις λίγο καιρό πριν τον θάνατό του, ο ίδιος ο Αντρέ Μαλρό πήγε στο σπίτι του ποιητή, για να του απονείμει το παράσημο της Λεγεώνας της Τιμής. Ο Μπλεζ Σαντράρ πέθανε στο Παρίσι, στις 21 Ιανουαρίου του 1961 έχοντας αφήσει σημαντικότατες καταθέσεις στην Τράπεζα της Ποίησης.
Το έργο του
Αν ο Ρεμπό υπήρξε θεμελιωτής και στυλοβάτης του πνεύματος της νεότερης ποίησης, ο Σαντράρ πέρα από μέγας αναθεωρητής της ήταν και οικοδόμος της ανέγερσής της. Από μία πρώτη οπτική, θα μπορούσε κανείς να κάνει λόγο για τον πιο υπέροχο, ολοκληρωμένο και τελευταίο συμβολιστή. Ο Μπλεζ Σαντράρ όμως υπήρξε, αναντίρρητα ο κορυφαίος πρωτεργάτης του Μοντερνισμού (με τους Λεζέρ, Πικάσο, Σατί, Απολινέρ, Κοκτό, και πολλούς άλλους ακόμη, και εκτός Γαλλίας, να ακολουθούν: Πάουντ, Έλιοτ κτλ) πριν ακόμη διανοιχτούν κατά τον γνωστό τρόπο, οι ορίζοντες αυτού του «κινήματος». Ενσωμάτωσε στο έργο του τεχνικές που χρησιμοποιούνταν στις διαφημίσεις καθημερινών προϊόντων, στη δημοσιογραφία, δανείστηκε από τη γλώσσα και την ατμόσφαιρα των καμπαρέ, των cafés, της τζαζ.
Ο Μπλεζ Σαντράρ ήταν από τους πρώτους που έδωσαν έμφαση στον τρόπο αντιμετώπισης του ποιητικού αντικειμένου, παρά στο ίδιο το αντικείμενο. Και από τους ελάχιστους που επέφεραν τόσο σημαντικούς καρπούς, πιστεύοντας στις διαφοροποιήσεις της ροής του λόγου προς χάριν του αυθορμητισμού και της ανακάλυψης κατά την διάρκεια της δημιουργίας. Ήταν εκείνος εξάλλου που εισήγαγε την ποίηση των παράλληλων ή ταυτόχρονων συσχετισμών, όπου το ποίημα απηχεί τουλάχιστον δύο αντικρουόμενες δυνάμεις, των οποίων η σχέση συγκροτεί το νόημα του ποιήματος.
Είχε βαθιά συναίσθηση του γεγονότος πως η αυθεντική εμπειρία είχε ήδη ξεκινήσει να αντικαθίσταται από το κοινό θέαμα, πως τα πρότυπα καταργούνταν μα αντί κάποιας πρωτοτυπίας επικρατούσαν οι κόπιες, οι απομιμήσεις, τα αντίγραφα. Ο Σαντράρ, αν και γνώστης των ισχυρών φωνών του κοντινού και του μακρινού λογοτεχνικού παρελθόντος, έριξε "μαύρη πέτρα" πίσω του αναλαμβάνοντας ρίσκα, προχωρώντας σε εκ πρώτης όψεως χαώδη και ασυνάρτητα πεδία, τα οποία χαλιναγώγησε με σταθερό πνεύμα, ανθρωπιά και συνέπεια. Στόχος του δεν ήταν άλλος από την προσπάθεια επανϊεράρχησης του κόσμου. Ο Σαντράρ απομάκρυνε όλα τα σημάδια και τις φτηνές επιθυμίες που είχαν απομείνει από τις παιδικές αρρώστιες της ποίησης. Για τον ποιητή, η ζωή, το πλέγμα της εμπειρίας και της διάνοιας, δεν επηρέαζε απλώς την γραφή, αποτελούσε βάση και πηγή της αντικειμενικότητάς της.
«Ο Σαντράρ μού δίδαξε ότι πρέπει να ζεις την ποίηση, πριν ξεκινήσεις να γράφεις» είχε τονίσει ο Φιλίπ Σουπό. Νεωτερικός πρωταρχικά στη ζωή, ο Σαντράρ υπήρξε πιονέρος της ποιητικής πρωτοπορίας με ένα έργο που δύσκολα μπορεί, καθώς προείπαμε, να συγκριθεί.